Gravity

Gravity er en amerikansk-britisk thriller fra 2013 med handling i det nære verdensrom. Filmen er regissert av Alfonso Cuarón, som også skrev manuset med sin sønn Jonás. Sandra Bullock og George Clooney spiller hovedrollene som astronautene Ryan og Matt, under en ødeleggelse av romfergen og deres reise tilbake til jorden.

Den er i forkant blitt beskrevet som sci-fi-film, noe som vanligvis impliserer både et fjernt framtidsscenario og/eller foreløpig ikke-eksisterende teknologi, men ettersom romfartsforutsetningene for alle bærende elementer i filmen har eksistert i virkeligheten siden 2011/2012, er dette ingen god klassifisering. Filmen har sterke symbolsk ladede elementer.

Filmen skulle egentlig produseres hos Universal Pictures, men det endte i stedet med at Warner Bros. Pictures plukket den opp. Ved den 86. Oscar-utdelingen fikk Gravity sju Oscar-priser.

 Handling 
NASAs fiktive romferge Explorer blir skutt opp til Hubble-teleskopet. Tre astronauter er på romvandring for å reparere teleskopet. Russerne har detonert et antisatellittvåpen som har utløst en sverm av romsøppel i lav jordbane. Astronautene blir fortalt at søppelet ikke er på vei mot dem, men noe skjer, og de blir bedt om å evakuere teleskopet øyeblikkelig. Astronaut Ryan Stone (Sandra Bullock) ønsker likevel å reparere teleskopet, men rekker ikke å evakuere før katastrofen inntreffer. Søppelet treffer Explorer og dreper én av de tre astronautene på romvandring, samt alle på innsiden av romfergen. Stone blir revet vekk av en robotarm som holdt henne oppe, og virvler rundt mens den andre overlevende astronauten, Matt Kowalski (George Clooney), leter etter henne. Han er utstyrt med en manøvreringsenhet (MMU), som gjør at han enklere kan bevege seg i rommet.

Kowalski redder Stone, men når de ser den ødelagte romfergen og de omkomme, prøver de å komme tilbake til jorden på en annen måte. De kan ikke komme i radiokontakt med noen, slik at de bruker manøvreringsenheten for å nå Den internasjonale romstasjonen (ISS). Mannskapet er evakuert, men de har etterlatt ett Sojuz-fartøy fordi fallskjermen var blitt utløst. Samtidig svekkes oksygentilførselen i Stones romdrakt, og drakten blir etter hvert fylt med CO2. Manøvreringsenheten har ikke mer drivstoff for bremsing, men Stone griper fallskjermsnorene. Kowalski velger å koble seg fra Stone, for ikke å rive henne med. Over radioen gir han henne råd om hvordan hun skal klare seg videre.

Stone er i livsfare når drakten når et høyere CO2-nivå, og hun er i ferd med å kveles. Hun klatrer inn i ISS og tar av seg romdrakten for å få puste oksygen igjen. Etter å ha kommet til bevissthet, flyter hun inn i Sojuz TMA-14M. Stone er opplært i å nødlande Sojuz, kobler seg fra ISS, men sitter fast i fallskjermsnorene. Hun går på romvandring i en russisk romdrakt og frigjør fallskjermen. Samtidig kommer søppelet tilbake og ødelegger ISS.

Når fallskjermen mangler kan Sojuz ikke brukes til returreisen. Stone må bytte plan og velger å prøve å nå den kinesiske romstasjonen Tiangong med Sojuz-romskipet, men rakettmotoren virker ikke. Den eneste hun får radiokontakt med er den grønlandske fangstmannen Aningaaq, som ikke kan engelsk. I desperasjon over å være strandet alene i rommet, velger hun å redusere oksygeninnholdet for å begå selvmord på en mild måte. Plutselig kommer Kowalski inn i Sojuz-romfartøyet og instruerer henne hvordan hun skal bruke landingskapslens bremseraketter for å nå Tiangong. Hypoksi hadde spilt Stone et puss, og Kowalski var en hallusinasjon. Likevel ønsker hun å prøve, og Stone flyr til Tiangong.

Ved hjelp av et brannslokningsapparat manøvrerer hun seg til romstasjonen og går om bord. Kineserne på Tiangong er tilsynelatende omkommet, mens det tilkoblede Shenzhou-skipet fortsatt er uskadd. Alle knappene i førerkabinen har kinesiske skrifttegn, men sitter på de samme stedene som i Sojuz. Derfor kan Stone koble av Shenzhou og lander på jorda. Landingen foregår i Lake Powell (Arizona/Utah), og på grunn av en livstruende brann rundt kapselen, må hun åpne luken. Resultatet er at den vannfylte romkapselen synker som en stein, og Stone unngår med nød og neppe å drukne fordi hun kaster fra seg romdrakten.

Filmingen fra landingen er en av flere av filmens sekvenser der som knytter an til tema fødsel (fosterstilling med navlestreng, fødsel, spedbarn, barn, gjenfødelse i ild og vann), selvoppofrelse og selvhengivelse. Umiskjennelige (multi-)religiøse aspekter reflekteres i en engle- (eller drømme)-sekvens, country-låten «Angels are hard to find»,  bønn og frelsestematikk, henvisning til hinduismens hellige elv Ganges, et russisk ikon og en kinesisk Xiào Fó-figur, de kinesiske romfarkostenes navn og grønlandseskimoens navn Aningaaq.

Filmen slutter med at hun når stranden og får fast grunn under føttene, og ifølge Kowalski hadde hun nå litt av en historie å fortelle.

 Rollebesetning 

Ulikt mange andre filmer, blir kun tre rollefigurer sett i live i filmen, herav utdypes historien til kun to av dem. Filmen har ytterligere stemmer som hovedsakelig blir brukt i starten av filmen, før romsøppelet treffer Explorer.
 Sandra Bullock som Ryan Stone: Ryan Stone er en astronaut på sin første ordentlige romvandring. I filmen forteller hun at hun tidligere hadde en datter, men at hun døde mens hun kjørte bil hjem. Tidligere Oscar-vinner Natalie Portman var førstevalget for rollen som Ryan StoneNatalie Portman offered lead in 3D survival story  Reuters.com. Besøkt 6. mars 2014. etter at Angelina Jolie avslo den to ganger. Warner Bros ønsket spesifikt Portman fordi hun nylig hadde gjort en kritikerrost opptreden i thrilleren Black Swan. Imidlertid kunne hun ikke spille i filmen fordi hun ikke hadde tid.Sandra Bullock in talks for ‘Gravity’ Variety. Besøkt 6. mars 2014. Også Rachel Weisz, Naomi Watts, Marion Cotillard, Abbie Cornish, Carey Mulligan, Sienna Miller, Scarlett Johansson, Blake Lively og Olivia Wilde var kandidater for rollen før Bullock ble valgt.Mindhole Blowers: The Actors Who Almost Starred in Twenty of the Biggest Films of 2013 Pajiba. besøkt 6. mars 2014.
 George Clooney som Matt Kowalski: Kowalski er en erfaren astronaut, som gir håp og veiledning til medansatt Stone. Skuespiller Robert Downey jr., kjent fra Iron Man, var gitt rollen som Matt Kowalski, men måtte trekke seg grunnet andre prosjekter.EXCLUSIVE: Robert Downey Jr. Eyeing 'How to Talk to Girls' The Hollywood Reporter. Besøkt 6. mars 2014.
 Ed Harris har stemmen til Mission Control i Houston i Texas.
 Orto Ignatiussen har stemmen til som Aningaaq: Aningaaq var en grønlandsk fangstmann.
 Paul Sharma har stemmen til som Shariff Dasari: Dasari var den tredje astronauten på romvandringen
 Amy Warren har stemmen til som Explorers kaptein.
 Basher Savage har stemmen til som russisk kaptein for ISS.

 Produksjon 
 Musikk 

Filmmusikken til filmen ble skrevet og komponert av britiske Steven Price. Musikken ble positivt mottatt blant kritikere og har vunnet priser som BAFTA Award,Film in 2014 Awards.bafta.org. Besøkt 7. mars 2014. Academy AwardNominees for the 86th Oscars® Oscars.org. Besøkt 7. mars 2014. og Satellite Award.2013 Pressacademy.com. Besøkt 7. mars 2014. Den ble også nominert til en Golden Globe-pris for beste musikk, men mistet prisen til Alex Ebert, som vant for All Is Lost.2014 Golden Globe Awards Goldenglobes.com. Besøkt 7. mars 2014. Albumet ble utgitt digitalt 17. september 2013 og som butikkvare i USA 1. oktober 2013 av WaterTower Music.‘Gravity’ Soundtrack Details Film Music Reporter. Besøkt 7. mars 2014.

 Vitenskapelig nøyaktighet 
Pluss: Lydbildet i Gravity svarer til hva astronautene hører i rommet: Hvesende åndedrett og radiokommunikasjon i romdrakten, roterende vifter og gjennomtrengende alarmer inne i romfartøyene, men ettersom lyd ikke kan forplante seg i vakuum, høres ytre sammenstøt og eksplosjoner ikke.

Minus: Hubble-teleskopet har en inklinasjon på 28,5° og en flyhøyde på nesten 600 km. Den internasjonale romstasjonen (ISS) har en inklinasjon på 51,65° og en omløpsbane i cirka 400 kms høyde. Å reise fra Hubble til ISS vil kreve ekstremt mye energi, som manøvreringsenheten ikke har, eller ekstremt mye tid, som oksygenbeholdningen ikke rekker til. Reisen til Tiangong (42°, 360 km) gir samme problemer, selv om Sojuz-landingsmodulen har flere ressurser.

Romsøppelet flyr raskere enn en geværkule, slik at det menneskelige øyet kan ikke oppfatte det. I filmen kan man følge romsøppelet når det krasjer inn i romfartøyene.

Når først begge astronautene er bremset ned av fallskjermsnorene, har Kowalski intet moment igjen til å rive med Stone.

Astronauten Stone hadde verken undertøy med kjølerør sydd inn eller voksenbleie, som riktige (kvinnelige) astronauter har under romdrakten.

 Referanser 

 Eksterne lenker 



Kategori:Filmer fra 2013
Kategori:Science fiction-filmer fra USA
Kategori:Britiske science fiction-filmer
Kategori:Thrillerfilmer fra USA
Kategori:Britiske thrillerfilmer
Kategori:Engelskspråklige filmer
Kategori:Filmer om romfart
Kategori:Robertprisen for årets engelskspråklige film